News Update: แมนยูฯ รายได้ขายตั๋ว +1,005% รับเปิดสนาม ผลประกอบการขาดทุนลดลง ค่าใช้จ่ายหนัก หลังดึงนักเตะดังร่วมทัพ - FINNOMENA
แมนเชสเตอร์ ยูไนเต็ด รายงานผลประกอบการไตรมาสล่าสุด ในปีงบประมาณ ไตรมาส 1/2022 ขาดทุนลดลงครึ่งหนึ่งจากปีที่แล้ว เหล่าแฟนบอลกลับเข้าชมที่สนาม Old Trafford เต็มความจุสนาม โดยมีต้นทุนค่าจ้างเพิ่มขึ้นหลังการกลับมาของคริสเตียโน โรนัลโด ในเดือน ส.ค.
18 พ.ย. 2564

แมนเชสเตอร์ ยูไนเต็ด รายงานผลประกอบการไตรมาสล่าสุด ในปีงบประมาณ ไตรมาส 1/2022 ขาดทุนลดลงครึ่งหนึ่งจากปีที่แล้ว เหล่าแฟนบอลกลับเข้าชมที่สนาม Old Trafford เต็มความจุสนาม โดยมีต้นทุนค่าจ้างเพิ่มขึ้นหลังการกลับมาของคริสเตียโน โรนัลโด ในเดือน ส.ค.
เมื่อวานนี้ (17 พ.ย.) สโมสรฟุตบอลแมนยูฯ ของตระกูลเกลเซอร์ รายงานการขาดทุนในช่วงเดือน ก.ค.-ก.ย. อยู่ที่ 15.5 ล้านปอนด์ ลดลงเกือบ 50% จากช่วงเดียวกันของปีที่แล้ว ที่ 30.3 ล้านปอนด์ ซึ่งไม่สามารถจัดการแข่งขันได้จากการแพร่ระบาดของโควิด-19
สนาม Old Trafford ซึ่งได้ฉายาว่าเป็นโรงละครแห่งความฝัน สามารถกลับมาต้อนรับแฟนบอลนับหมื่นคน โดยรายได้รวมจากวันแข่งอยู่ที่ 18.8 ล้านปอนด์ พุ่งขึ้นถึง 1,005% จากปีที่แล้ว ซึ่งอยู่ที่เพียง 1.7 ล้านปอนด์
รายได้จากการขายผลิตภัณฑ์เพิ่มขึ้น 21% โดยได้แรงหนุนจากการเซ็นสัญญากับนักเตะใหม่ รวมถึงการแข่งขันในบ้านที่มีเพิ่มขึ้น ขณะที่รายรับรวมเพิ่มขึ้น 16% อยู่ที่ 126.5 ล้านปอนด์
รายจ่ายด้านพนักงานเพิ่มขึ้น 23% เป็น 88.5 ล้านปอนด์ หลังแมนยูฯ เซ็นสัญญาคว้าตัวนักเตะดัง 3 คน มาร่วมทีมในช่วงกลางปีที่ผ่านมา ได้แก่ คริสเตียโน โรนัลโด จากสโมสรยูเวนตุส, Raphael Varane จากทีมชาติฝรั่งเศส และ Jadon Sancho ปีกขวาจากทีมชาติอังกฤษ
แมนยูฯ แชมป์ลีก 20 สมัย เริ่มต้นฤดูกาลในพรีเมียร์ลีกอย่างไม่ราบรื่นนัก โดยสโมสรแมนยูฯ แพ้ 4 นัด จาก 11 นัดแรก รั้งอันดับ 6 ของตารางคะแนนพรีเมียร์ลีกในปัจจุบัน
Ed Woodward รองประธานสโมสรแมนยูฯ กล่าวในแถลงการณ์ว่า สถานการณ์การเงินตอนนี้แสดงให้เห็นถึงความยืดหยุ่นของสโมสรจากการแพร่ระบาด ขณะที่ ความสำเร็จสูงสุดของสโมสร คือ ชัยชนะบนสนาม
Ed Woodward วัย 49 ปี มีกำหนดแยกทางกับสโมสรแมนยูฯ ในสิ้นปีนี้ หลังถูกวิพากษ์วิจารณ์ในประเด็นยูโรเปียน ซูเปอร์ ลีก โดยยังไม่มีการแต่งตั้งใครมาแทน แต่รายงานวงในระบุว่า Richard Arnold อาจเป็นผู้เข้ารับตำแหน่งต่อ
ล่าสุด (17 พ.ย.) ราคาหุ้น Manchester United เพิ่มขึ้น 0.13% ที่ $15.92 โดยตั้งแต่ต้นปี ราคาหุ้นปรับตัวลงแล้ว 3.34%
อ้างอิง: https://www.reuters.com/lifestyle/sports/manchester-united-first-quarter-loss-narrows-fans-return-2021-11-17/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Manchester United
News Update
แมนยู
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA